รีการ์ดู ปึไรรา (นักฟุตบอลเกิด พ.ศ. 2536)

รีการ์ดู ดูมิงกุช บาร์บอซา ปึไรรา (; เกิดวันที่ 6 ตุลาคม ค.ศ. 1993) เป็นนักฟุตบอลชาวโปรตุเกส ผู้เล่นในตำแหน่งฟูลแบ็กให้กับสโมสรเลสเตอร์ซิตีในอังกฤษ และทีมชาติโปรตุเกส

ปึไรราเริ่มต้นอาชีพกับสโมสรวีตอรียากีมาไรช์ โดยเขามีส่วนช่วยให้สโมสรชนะเลิศฟุตบอลถ้วยของโปรตุเกสใน ค.ศ. 2013 และเขาก็เป็นผู้ทำประตูสูงสุดในรายการนั้น ต่อมาเขาเซ็นสัญญากับโปร์ตู และถูกปล่อยยืมตัวให้กับนิสสองฤดูกาล และเมื่อเขากลับสู่โปร์ตู ก็ช่วยให้สโมสรชนะเลิศปรีไมราลีกา ฤดูกาล 2017–18 

ปึไรราได้เล่นให้กับทีมชาติโปรตุเกสมาตั้งแต่ ค.ศ. 2015 และเป็นส่วนหนึ่งของทีมชาติในการแข่งขันฟุตบอลโลก 2018

 ทีมชาติ 
ปึไรราได้ลงเล่นให้กับทีมชาติโปรตุเกสชุดเยาวชนทั้งหมด 35 นัด ยิงได้ 12 ประตู เขาเป็นส่วนหนึ่งของทีมชาติรุ่นอายุไม่เกิน 21 ปี ชุดที่จบอันดับรองชนะเลิศในฟุตบอลชิงแชมป์แห่งชาติยุโรป 2015 โดยในรายการนั้น เขาได้ลงเล่น 4 นัด และยิงประตูในรอบรองชนะเลิศ นัดที่เอาชนะเยอรมนี 5–0

ปึไรราถูกเรียกตัวติดทีมชาติชุดใหญ่เป็นครั้งที่สองเมื่อวันที่ 6 พฤศจิกายน ค.ศ. 2015 ในนัดกระชับมิตรที่พบกับรัสเซียและลักเซมเบิร์ก เขาได้ลงเล่นให้ทีมชาติเป็นครั้งแรกในนัดที่พ่ายแพ้่ต่อรัสเซียที่ครัสโนดาร์ 0–1

ปึไรราถูกเลือกติดทีมชาติสำหรับการแข่งขันฟุตบอลโลก 2018 โดยฟือร์นังดู ซังตุช เขาได้ลงเล่นในรายการนั้นเป็นครั้งแรกเมื่อวันที่ 30 มิถุนายน ในรอบ 16 ทีมสุดท้าย นัดที่พ่ายแพ้ต่ออุรุกวัย 2–1

 เกียรติประวัติ 
วีตอรียากีมาไรช์
 ตาซาดึปูร์ตูกัล: 2012–13

โปร์ตู
 ปรีไมราลีกา: 2017–18

โปรตุเกส
 ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: รองชนะเลิศ 2015

รางวัลส่วนตัว
 ผู้ทำประตูสูงสุดในตาซาดึปูร์ตูกัล: 2012–13
 Leicester City Player of the Season: 2018–19 
 Leicester City Players' Player of the Season: 2018–19

 อ้างอิง 

 แหล่งข้อมูลอื่น 


 National team data


หมวดหมู่:บุคคลจากลิสบอน
หมวดหมู่:นักฟุตบอลชาวโปรตุเกส
หมวดหมู่:กองหลังฟุตบอล
หมวดหมู่:ปีกฟุตบอล
หมวดหมู่:ผู้เล่นในปรีไมราลีกา
หมวดหมู่:ผู้เล่นสโมสรฟุตบอลโปร์ตู
หมวดหมู่:ผู้เล่นในลีกเอิง
หมวดหมู่:ผู้เล่นโอเฌเซ นิส
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นในฟุตบอลโลก 2018